Jens Johan Hjort

Se annet sted for legen Jens Johan Hjort (1798–1873)

Jens Johan Hjort (født 14. juli 1964) er en norsk advokat og politiker (H) som var ordfører i Tromsø kommune fra 2011 til 2015. Han var leder i Den Norske Advokatforening fra 2016 til 2020.Jens Johan Hjort er nyvalgt leder i Advokatforeningen  26.05.2016

Hjort ble cand. jur. i 1990 og fikk advokatbevilling i 1997. Han ble i 1998 partner i Advokatfirmaet Rekve, Pleym & Co, etter først å ha vært advokatfullmektig fra 1996. I 1999 ble han utnevnt til konsul for Sverige i Tromsø. Tidligere har han hatt jobber i Finans- fra 1991 til 1993 og i Miljøverndepartementets avdeling for vannmiljø, industri, og avfallssaker fra 1993. Som advokat arbeidet Hjort særlig med arbeidsrett og skifterett, i tillegg til avtale- og regelverk innen idrettsorganisasjoner.Partner-CV hos Advokatfirmaet Rekve, Pleym & Co 

Hjort har hatt flere styreverv. Han var leder for Tromsø juristforening fra 2000 til 2003, og medlem av styret i Tromsø Idrettslag fra 2004 til 2006. Han var styreleder i idrettslaget fra 2007 til 2009.

 Referanser 

 Eksterne lenker 
 Profil hos Advokatfirmaet Rekve, Pleym & Co
 Hjort innstilt som ny styreleder i TIL

Kategori:Norske forretningsfolk
Kategori:Norske advokater
Kategori:Ordførere i Tromsø
Kategori:Høyre-ordførere i Troms
Kategori:Konsuler
Kategori:Fødsler i 1964